Дзяржаўная ўстанова адукацыі «Вучэбна-педагагічны комплекс

яслі-сад-пачатковая школа №6 г.Брэста»

**Семінар-практыкум для выхавацеляў дашкольнай адукацыі**

**“Як ты сэрцу майму міла, дарагая Беларусь!”**

Падрыхтаваў:

намеснік дырэктара па вучэбнай рабоце

Ігнацюк Таццяна Васільеўна

Брэст, 2022

**Мэта:** пашыраць веды выхавацеляў дашкольнай адукацыі па гісторыі і культуры роднага краю; развіваць пазнавальны інтарэс; выхоўваць нацыянальную самасвядомасць, патрыятызм і любоў да Радзімы.

**Вядучы.** Беларусам многія могуць пазайздросціць: у спадчыну нам засталася па-сапраўднаму ўнікальная мова. Самая мілагучная, багатая, жывая, песенная і старажытная... Багаты шэраг эпітэтаў і характарыстык. Беларуская мова заслугоўвае таго, каб яе любілі і на ёй гаварылі.

У нашых спаборніцтвах бяруць удзел каманды “Папараць-кветка”, “Лявоніха”.

***Размінка***

Вядучы па чарзе задае пытанне.

1. Передача з пакалення ў пакаленне звычаяў, навыкаў, правіл. *(Традыцыя)*
2. Беларускі узор. *(Арнамент)*
3. Народны ўмелец. *(Майстар)*
4. Хатні ткацкі станок*. (Кросны)*
5. Прыгожы вышыты абрус. *(Сталешнік.)*
6. Чалавек, які займаўся вырабам прылад працы, зброі, посуду і іншых рэчаў. *(Рамеснік.)*

***Конкурс “Славутыя імёны Бацькаўшчыны”***

Вядучы раздае канверты з карткамі, на якіх запісана інфармацыя пра жыццё беларускіх асветнікаў і культурных дзеячаў. Камандам трэба вызначыць, пра каго ідзе размова.

***Конкурс “Вобразная, вольная, пявучая мова беларуская мая”***

Вядучы раздае канверты з карткамі , на якіх запісаны заданні.

1.Падабраць да слоў антонімы: апоўначы, багаты,брудны, весяліцца, востры, гарачыня,дазвол, добра, дужы, замкнуць, заплюшчыць, здаровы, карысць, лёгкі, мяккі, перамога, праўда.

2.Падабраць да слоў сінонімы: шлях, многа, храбры, хутка, моцны, мокры, вясёлы, дрэнны, работа, бяда, кветка, доктар, поспех.

3.Падабраць да кожнага рада слоў па адным слове, якое іх аб’ядноўвае:

Ажыны, маліны, чарніцы *(ягады)*

Курыца, ластаўка, зязюля *(птушкі)*

Талерка, кубак, патэльня *(посуд)*

Бульба, агурок, морква *(гародніна)*

Суп, аладкі, хлеб*(ежа)*

4. Выкрасліце з кожнага рада слоў лішняе слова:

Садавіна, яблык, груша, сліва;

Воўк,зубр, трус, мядзведзь;

Індык,птушка, жораў, бусел;

Студзень, люты, снежань, чэрвень;

Матылек,пчала, павук, мурашка.

5. Перакладзіце з рускай мовы на беларускую мову словы: кузнечик, лампа, дикий кабан, очки, кисточка, утро, обезьяна, учитель, ящик, стул, карандаш, август, зеркало, журнал, цветок, серьги, стекло, обои, петух, перчатки.

6. Перакладзіце з беларускай мовы на рускую словы: верш, кастрычнік, відэлец, вясёлка, бурак, кавун, прыклад, суніцы, вавёрка, кола, чыгунка, цукар, зорка, кава, захад, куфар, шкарпэткі.

***Конкурс” Пазнай па апісанні”***

1. Яе называюць першакрыніцай жыцця і стыхійным бедствам. Яе свяцілі ў царкве і давалі піць хвораму або паміраючаму. Ужыванне яе з рознымі прымесямі можа прывесці да розных хвароб, выкарыстанне чыстай у гігіенічных мэтах, наадварот, можа пазбавіць чалавека ад пэўных захворванняў*. (Вада)*
2. У даўнія часы ён лічыўся сімвалам багацця, матэрыяльнага дастатку, дзетанараджэння. Яго выкарыстоўвалі ў вясельным абрадзе: пакрывалі лаву, на якую садзілі маладых за стол. Ім жа пакрывалі дзяжу, калі нявесту садзілі на пасад. *(Кажух)*
3. Яго выкарыстоўвалі для прыгатавання ежы. У час яды ім карыстаўся толькі гаспадар і ніколі не пакідаў на стале на ноч. Калі першы раз стрыглі валасы дзіцяці, то яно павінна было сядзець на кажусе, пад які клалі, калі гэта быў хлопчык, менавіта яго. *(Нож)*
4. Гэта металічнае або драўлянае прыстасаванне. З ім пад Новы год маладыя дзяўчаты адпраўляліся па ваду, называлі імя таго, за каго хацелі выйсці замуж, і пры гэтым казалі: “Лезь у вядро!”. *(Качарга)*
5. Гэты прадмет выкарыстоўвалі для мыцця падлогі ў хатах. Ён выступаў як рэч, звязаная з нячысцікамі, варажбой. Лічылася, што калі яго падкінуць у суседнюю хату, агарод, то ў сям'і ўзнікне сварка. З яго дапамогай вядзьмарка насылала няшчасці. *(Дзяркач)*
6. Яе ласкава называюць карміцелькай. Раней людзі, калі адпраўляліся ў далёкую дарогу, бралі яе з сабой у мяшэчку. На пахаванні, калі закопвалі дамавіну, сыпалі яе ў яму (тры жмені), каб нябожчык ведаў, што яго не забылі, і каб яна яму была пухам. *(Зямля)*

***Конкурс “З легендаў і казак былых пакаленняў”***

Каманды атрымоўваюць карткі, на якіх запісаны змененыя назвы беларускіх народных казак. Задача – аднавіць назвы.

* Як курачка ваўка ратавала.
* З бота ўсяго многа.
* Ад крадзенага не вырасцеш.
* Ганарыстая чапля.
* Не сілай, а грашыма.
* Лісіца-майстрыха.
* Цяжкі хлеб.
* Пшанічны бохан.
* Як багаты мужык гусей дзяліў.
* Тры маразы.
* Суп з рыдлёўкі.

**Вядучы.** Вось і завяршылася наша мерапрыемства, вялікі ўсім дзякуй.

*Журы абвяшчае вынікі.*